Hold og træningstider sæson 2018/2019 med opstart i uge 36
SPILOPPERNE - årgang 2014/2015
Vi skal i sæsonen arbejde med tons, tummel, balance, kolbøtter, håndstand, forøvelser til vejrmøller og meget andet. Så kom til gymnastik, vi har det rigtig sjovt!
KRUDTUGLERNE - årgang 2013
Vi skal i år lære at stå på hovedet og lave kolbøtter.
Vi skal bruge redskaber, hvor vi lærer at stå på ét ben og hoppe, og vi skal udfordre vores balance evne.
Vi skal øve svingøvelser i takt med musikken.
Vi skal springe, lytte og have det rigtig sjovt :-)
LUFTENS HELTE - 0.-1.-2. klasse mix
Så er vi igen klar igen til at få sved på panden og lære jer noget rytme og spring. Vi skal træne styrke, sving, hop til musik, vejrmøller og saltoer samt en masse sjove spring. Er du klar til en ny sæson med fuld fart, spring og rytme, så mød op :-). Vi glæder os til at se dig!
SPRING MIX - 3. klasse og op
Springhold for både piger og drenge fra 3. klasse.
Vi skal arbejde med opvarmning, grundtræning, styrke og en masse forskellige spring f.eks. salto, flikflak, kraftspring, overslag og meget andet.
Holdet er for nybegyndere og øvede gymnaster.
Har du lyst til gymnastik med fart over feltet, så mød op!
Holdet er for dig, der er +25 år og har lyst til at lave gymnastik sammen med andre Qvinder.
Kom og træn med! Vi fyrer op for musikken, leverer svedig træning i en god kombination af kondition, styrke, smidighed og koordinering.
Vi træner målrettet mod opvisningerne sidst på sæsonen og forudsætter, at deltagerne på holdet har lyst til at deltage i disse opvisninger.
TUMLEUNGERNE - Forældre/barn
Gymnastik er rigtig god motorik-træning. God motorik er ikke blot gode bevægelser, det er også forudsætning for selvtillid, et godt socialt liv og meget andet.
Når du stimulerer dit barns primære sanser, som er grundlaget for hele motorikken, giver du dit barn en mulighed for frit at vælge, hvad det vil være med til.
Så vi skal hoppe som kænguruen, have hovedet ned ad som aberne, trille som træstammer og slå en masse kolbøtter.
Kan du gå med en hånd fra mor eller far, er du også meget velkommen. Er mor eller far i tvivl, om du kan være med, så kom og vær med, så finder vi sammen ud af det.
Glæder mig til hyggelige timer sammen med jer!
NB: Forældre skal have tøj på, de kan være meget aktive i.
RYTMISK GYMNASTIK OG DANS - 4. klasse og op
Elsker du at bevæge dig og have det sjovt på gulvet sammen med dine veninder? Har du mod på og lyst til at danse og være aktiv til fed musik, så er Rytmepigerne lige noget for dig. Tag en veninde eller to i hånden og kom og vær med!
NYT - NYT - NYT: Vintertræning
Prøv vores nye vintertræning. Vi vil gerne give dig muligheden for at holde dig i god form gennem vinteren i godt selskab med andre. Kom og være med til at komme i form samtidig med, at vi har det sjovt med hinanden.
Der er fokus på Balance, koordination, styrke og kondition.
Træningen er for alle – særlig god for dig, der sidder meget på arbejde og ikke når ud på grund af vejret. Og ikke mindst dig, der vil have mest muligt ud af vinterferierne.
Holdet er for voksne/familier – så du kan tage dine børn med, hvis de er over 10 år.
Holdet oprettes hvis der er mindst 12 deltagere.